Draft:Κωνσταντίνα Μπεθάνη

Η Κωνσταντίνα Μπεθάνη είναι η ιδιοκτήτρια της Ελληνικής εταιρείας ανάπτυξης παιχνιδιών και ψηφιακού διαδραστικού λογισμικού Tenebra Studios την οποία ίδρυσε το 2006 στην Αθήνα μαζί με τον Θανάση Γεωργούλη.

Oι κυριότερες υπηρεσίες της εταιρείας περιλαμβάνουν την ανάπτυξη εφαρμογών για κινητά και υπολογιστές, βιντεοπαιχνιδιών κατά παραγγελία, εκπαιδευτικών βιντεοπαιχνιδιών, διαδραστικών διαφημιστικών εφαρμογών, VR / AR εφαρμογών, διαδραστικών αρχιτεκτονικών απεικονίσεων, 360° VR videos, motiongraphics, localisation, ανάπτυξη τρισδιάστατων γραφικών, interactive social media campaigns, υπηρεσίες QnA, beta-testing, off-site προγραμματισμού και R&D, ενώ οι πελάτες της περιλαμβάνουν ενδεικτικά: Περιφέρεια Αττικής, Γενική Γραμματέας Δημογραφικής και Οικογενειακής Πολιτικής και Ισότητας των Φύλων, Sony Interactive Entertainment, Panasonic, KLEEMANN SA, Altagram, Appen, Character, FRVR, Gamevil, Intertranslations, Local Heroes,Utrax, Riot Games, Spam Experts, Xiaomi, Huawei κά. Συγκρινόμενη με περίπου 700 εταιρείες παγκοσμίως το2019, η Tenebra Studios ξεπέρασε τους Growth Champions και το μέσο όρο για την τάξη συγκριτικής αξιολόγησης όσον αφορά στις επιδόσεις της διαχείρισης της καινοτομίας, σύμφωνα με την έκθεση Benchmarking Report Innovation Management Assessment by IMP³rove, μια πρωτοβουλία της ΓΔ Επιχειρήσεων και Βιομηχανίας της Ευρωπαϊκής Επιτροπής για καλύτερες υπηρεσίες υποστήριξης διαχείρισης καινοτομίας για τις ΜΜΕ.

Η εταιρεία έχει διαθέσει δωρεάν εκπαιδευτικές εφαρμογές για την εκμάθηση όρων θετικών επιστημών από παιδιά Δημοτικού, καθώς και εκπαιδευτική εφαρμογή για πρόσφυγες και μετανάστες για την πληροφόρηση για τη συνέχιση της εκπαίδευσης, τον τρόπο αναζήτησης εργασίας κι εξασφάλισης εγγράφων, την ανταπόκριση σε καταστάσεις άμεσης ανάγκης, την αναζήτηση και διαχείριση σπιτιού και τη βελτίωση της κοινωνικής ζωής, διαθέσιμη σε αγγλικά, αραβικά, γαλλικά, φαρσί και ελληνικά.

Το 2021, η Κωνσταντίνα Μπεθάνη βραβεύθηκε ως Επιχειρηματίας της Χρονιάς από το Βρετανικό Συμβούλιο και τον Πρέσβη της Μεγάλης Βρετανίας στην Ελλάδα, καθώς και για την κοινωνική της δράση στο πεδίο της τεχνολογίας με το Tech for Good Award στα πλαίσια των Βρετανικών Τεχνολογικών Βραβείων. Το 2024, ανακηρύχθηκε Τακτικό Μέλος στην Επιτροπή Επιχειρηματικότητας του Δήμου Κηφισιάς, Νέας Ερυθραίας και Εκάλης.

Ταυτόχρονα, διατελεί Καθηγήτρια, Ερευνητικός Συνεργάτης και Μέντορας στο Πρόγραμμα Σπουδών Game Development, Επιστήμης των Υπολογιστών και Εφαρμοσμένων Μαθηματικών σε δημόσια και ιδιωτικά Πανεπιστήμια. Διοργανώνει και συμμετάσχει σε πολυάριθμα ελληνικά και διεθνή συνέδρια με θέματα που σχετίζονται με την τεχνολογία, τα βιντεοπαιχνίδια, την καινοτομία, το ρόλο των γυναικών στην τεχνολογία και την επιχειρηματικότητα. Το 2018 προσκλήθηκε να μιλήσει για την επιτυχημένη διαδρομή της εταιρείας της στο TEDx. Είναι μια εκ των διοργανωτών του Digital Expo, της μεγαλύτερης τεχνολογικής εκδήλωσης στην Ελλάδα που πραγματοποιήθηκε με επιτυχία για 7 χρόνια στο Εκθεσιακό Κέντρο Περιστερίου, προσελκύοντας 20.000 επισκέπτες το 2019.

Η Κωνσταντίνα Μπεθάνη χαίρει ιδιαίτερης αναγνώρισης με παρουσιάσεις και συνεντέυξεις σε όλα τα κανάλια εθνικής εμβέλειας    στον Ελληνικό και διεθνή τύπο            προωθώντας την ισότητα, τη διαφορετικότητα και την ένταξη. Θεωρεί ότι είναι σημαντικό για τις νεότερες γενιές να βλέπουν γυναίκες σε εξέχοντες ρόλους, καθώς οι θετικές εικόνες ισχυρών, έξυπνων γυναικών που κάνουν αλλαγές στον τεχνολογικό κλάδο και στην κοινωνία στέλνουν το μήνυμα ότι οι ευκαιρίες είναι απεριόριστες, ανεξάρτητα από το φύλο.

Έχει σπουδάσει στο Πανεπιστήμιο Κρήτης και είναι κάτοχος μεταπτυχιακών από το University of Essex στο Ηνωμένο Βασίλειο. Έχει απασχοληθεί στο Political Intelligence στην Αντιπροσωπεία της Ευρωπαϊκής Επιτροπής στην Ελλάδα, στην Navanti Group με έδρα τη Virginia των ΗΠΑ και στο Κέντρο Ευρωπαϊκής Διακυβέρνησης (ΚΕΔΙΑ), στα πλαίσια του οποίου η έρευνά της έλαβε αναγνώριση και δημοσιεύτηκε.

Είναι πολύγλωσση, έχοντας τα ανώτατα πτυχία σε Αγγλικά, Γαλλικά, Ισπανικά, Ιταλικά και Κινέζικα. Συμμετέχει συχνά σε φιλανθρωπικές δράσεις, ενώ ασχολείται ενεργά με τον εθελοντισμό.